**רוסליה וילה טובייה** (בספרדית: **Rosalía Vila Tobella**, נולדה ב-25 בספטמבר 1992), הידועה בשמה הפרטי **רוסליה**, היא זמרת-יוצרת, שחקנית ומפיקה מוזיקלית קטלאנית. רוסליה ידועה בעקבות העיבודים המודרניים שלה למוזיקת פלמנקו והשילוב בין הפלמנקו לזרם האורבנו. רוסליה ביצעה שירים בשפות שונות ולא בספרדית בלבד במסגרת שיתופי פעולה עם אמנים בינלאומיים כגון ג'יי באלווין ובילי אייליש.

ביוגרפיה
--------

### 1992–2016: ילדות ותחילת הקריירה

רוסליה התעניינה במוזיקה לראשונה בעקבות אביה, והחלה לשיר עמו כשהייתה בת שבע. בגיל 15 התחרתה רוסליה בתוכנית הטלוויזיה "Tú sí que vales" אך לא עברה את שלב המיונים. בגיל 16 החלה רוסליה ללמוד בבית הספר למוזיקה של קטלוניה, שם היא קיבלה שיעורים מצ'יקי דה לה לינאה, מורה לפלמנקו שלימדה תלמיד אחד בלבד בכל שנה.

רוסליה עבדה יחד עם גיטריסט פלמנקו בשם חואן גומס מ-2013 ועד 2016 ויחד הם לקחו חלק במגוון פסטיבלים בינלאומיים.

### 2016–2017: *Los Ángeles*

בשנת 2016, רוסליה הופיעה בפני קהל של מאה איש בטבלאו דל כרמן, היכל מיוחד לפלמנקו ב-פואבלו אספניול, בברצלונה. בקהל שהה ראול ריפרי, אותו הזמינה למופע. הם התחילו לעבוד על שני אלבומים ביחד. רוסליה חתמה על חוזה הקלטות עם יוניברסל מיוזיק גרופ מאוחר יותר בשנת 2016, ועברה להתגורר בקליפורניה. היא הוציאה לאור את האלבום *Los Ángeles*. האלבום מדבר על מוות בצורה אפלה עם ליווי גיטרה אגרסיבי של ריפרי. הוא מציג עיבודים מחודשים של קלאסיקות פלמנקו שזכו לשבחים. היא הייתה מועמדת לתגלית השנה בטקס פרסי גראמי הלטיני ה-18. האלבום יצא בפברואר 2017 תחת הוצאת יוניברסל מיוזיק והוציא מתוכו שני סינגלים, "Catalina", שיצא באוקטובר 2016, ו-"De Plata", שיצא לאור במאי 2017. האלבום זכה לשבחים מהמבקרים. *Los Ángeles* הגיע למקום התשיעי במצעד האלבומים הספרדי ושהה בו ברצף כ-89 שבועות

רוסליה וראול ריפרי יצאו לסיבוב הופעות, Los Ángeles Tour, לקידום האלבום. סיבוב ההופעות החל בפברואר 2017 בגרנדה והסתיים במרץ 2018 בפלאו דה לה מוזיקה קטלנה בברצלונה. 

### 2018–2020: *El Mal Querer* והצלחה עולמית

הקלטת האלבום השני של רוסליה, *El Mal Querer*, החל בתחילת 2017 כפרויקט הסיום שלה ממכללת קטלוניה למוזיקה. היא בחרה לעבוד לצד המוזיקאי הספרדי אל גווינצ'ו והגתה את הקונספט שלו לצד פרן אצ'גאריי, שהציע את היצירה הספרותית "Romance of Flamenca" מהמאה ה-13 כהשראה מאחורי האלבום. למרות שלא היה לה תקציב להפקת האלבום מכיוון שהיא הייתה עצמאית שעבדה על פרויקט באוניברסיטה, רוסליה השקיעה מכספה, עד כדי כמעט "פשיטת רגל". האלבום הוקלט כמעט בשלמותו בדירתו של אל גווינצ'ו בברצלונה עם מחשב, מיקרופון ושולחן סאונד.

במאי 2018 הכריזה הזמרת על שם אלבומה. ג'יי באלווין הוציא במקביל את אלבום האולפן החמישי שלו, *Vibras*, בו השתתפה רוסליה ברצועה "Brillo". מאוחר יותר באותו חודש, רוסליה הוציאה את הסינגל המוביל של האלבום "Malamente". הסינגל משך את תשומת לבם של ידוענים כמו קורטני קרדשיאן ודואה ליפה ומבקרי מוזיקה רבים, בעוד הקליפ היה לוויראלי ברשתול החברתיות. השיר היה מועמד לחמישה פרסי גראמי לטיני, מתוכם זכה בשניים: השיר האלטרנטיבי הטוב ביותר וביצוע האורבני הטוב ביותר. הסינגל העוקב, "Pienso en tu Mirá", יצא ביולי. השיר היה מועמד לשיר הפופ הטוב ביותר בטקס פרסי הגראמי הלטיני לשנת 2019. הסינגל השלישי, "Di Mi Nombre", שיצא שלושה ימים לפני צאת האלבום, היה לשיר הראשון של רוסליה שהגיע למקום הראשון בספרד.

*El Mal Querer* יצא לאור בנובמבר 2018 והגיע למקום השני במצעד של איגוד תעשיית ההקלטות הספרדי. האלבום זכה לשבחים ממבקרי המוזיקה. בסקירה שכתבה ל"הגרדיאן", המבקרת הבכירה אלכסיס פטרידיס שיבחה את האלבום, נתנה לו את מלוא הניקוד וכתבה "כרטיס הביקור של כישרון חדש ומיוחד". *El Mal Querer* היה בלמעלה מ-20 מצעדי סוף שנה ועשור בגופי תקשורת כמו "פיצ'פורק", "בילבורד" ו"הגרדיאן". "רולינג סטון" דירג את האלבום במקום ה-315 ברשימה 500 האלבומים הגדולים בכל הזמנים, ובכך הפכו את האלבום לאלבום בשפה הספרדית המדורג המקום הגבוה ביותר במצעד. *El Mal Querer* היה מועמד מאוחר יותר במספר פרסים כולל ארבעה פרסי גראמי הלטיני, פרס המוזיקה הלטינית של בילבורד ופרס המוזיקה האמריקאית הלטינית. הוא זכה בפרס הגראמי הלטיני לאלבום השנה, אלבום הפופ העכשווי הטוב ביותר, האלבום המהונדס הטוב ביותר וחבילת ההקלטה הטובה ביותר. האלבום גם זכה בפרס גראמי לאלבום הרוק, האורבני או האלטרנטיבי הלטיני הטוב ביותר.

בשנת 2019 השתתפה רוסליה בסרט של פדרו אלמודובר, "כאב ותהילה". היא שרה בפסקולים של סדרת הטלוויזיה הספרדית "Arde Madrid" ו"נשואה לעבודה". במרץ 2019, יצאה רוסליה לסיבוב ההופעות העולמי הראשון שלה, El Mal Querer Tour, כדי לקדם את *El Mal Querer*, עם מופעים בדרום אמריקה, צפון אמריקה, אירופה ואפריקה.

רוסליה בהופעה במהלך El Mal Querer Tour, 2019
במהלך סיבוב ההופעות, רוסליה הוציאה מספר שירים. במרץ 2019, היא הוציאה שיתוף פעולה נוסף עם ג'יי באלווין, "Con Altura". למרות שהשיר קיבל ביקורות מעורבות, הוא הגיע לראש המצעדים בארגנטינה, קולומביה, הרפובליקה הדומיניקנית, מקסיקו, ונצואלה וספרד. הוידאו קליפ שלו, שבוים על ידי דיירקטור X, היה לקליפ הנצפה ביותר של אישה לשנת 2019. היא גם הטביע את הכינוי של הזמרת "לה רוסליה" והכוריאוגרפיה שלו הפכה בסופו של דבר לוויראלית ולרגע משמעותי בתרבות הפופ הלטינית. "Con Altura" זכה בשני פרסי הווידאו קליפים של MTV על הקליפ הלטיני הטוב ביותר והכוריאוגרפיה הטובה ביותר, ובכך הפכה לאמן הספרדי הראשון שזכה בקטגוריה. השיר גם זכה ב פרס המוזיקה של MTV אירופה לשיתוף הפעולה הטוב ביותר בטקס פרסי המוזיקה של MTV אירופה לשנת 2019 והשיר האורבני הטוב ביותר בגראמי הלטיני 2019. במאי, רוסליה הוציאה את השיר "Aute Cuture". זה הפך לשיר השלישי שלה שהגיע לראש המצעד בספרד וזכה במועמדות לגראמי הלטיני להקטת השנה. ביולי, היא הוציאה את הסינגל *Fucking Money Man*, שכולל שתי רצועות: "Milionària" (אותו שרה בקטלאנית) ו-"Dios Nos Libre del Dinero". באוגוסט, היא הוציאה את שיתוף הפעולה שלה עם אוזונה "Yo x Ti, Tu x Mi", שהיה לשיר הרביעי שלה שהגיע לראש המצעד בספרד. בנובמבר, רוסליה הוציאה את "A Palé", שכולל קולות רקע מאת ג'יימס בלייק, איתה עבד בעבר על "Barefoot in the Park". בדצמבר, רוסליה השתתפה עם ליל בייבי בגרסת רמיקס לשירות של טראוויס סקוט, "Highest in the Room". היא קיבלה את פרס הכוכבת העולה בטקס נשים במוזיקה של בילבורד על ההכרה הבינלאומית שהשיגה במהלך השנה.
הביצוע של רוסליה לשיר "Juro Que" בטקס פרסי גראמי ה-62 ציין את הפעם הראשונה שבה הופיעה זמרת ספרדיה בטקס. היא גם הפכה לאמן הספרדי הראשון בהיסטוריה שהיה מועמד בקטגוריית תגלית השנה. במהלך מגפת הקורונה, רוסליה הוציאה את השיר "Dolerme" ובחודש מאי, "TKN", שיתוף הפעולה השני שלה עם טראוויס סקוט, שהיה לשיר הראשון שלה שנכנס למצעד בילבורד הוט 100, והגיע למקום 66. השיר היה לויראלי בטיקטוק. הוידאו קליפ ל-"TKN" זכה בפרס הגראמי הלטיני לקליפ הקצר הטוב ביותר..

### 2020–הווה: שיתופי פעולה ו-*Motomami*

הקלטת האלבום השלישי של רוסליה החלה בשנת 2019. בשל מגפת הקורונה, רוסליה עברה להתגורר במיאמי שם המשיכה לעבוד על האלבום. בספטמבר 2020, רמיקס של שירו של סץ', "Relación", בו משתתפים גם דדי יאנקי, פארוקו וג'יי באלווין, יצא לאור, והיה לשיר השני של רוסליה שנכנס למצעד "בילבורד הוט 100" במקום 64. היא גם לקחה חלק באלבומו השלישי של באד באני, *El Último Tour del Mundo*, ברצועה "La Noche De Anoche", שמאוחר יותר יצאה כסינגל ביום ולנטיין. שיתוף הפעולה היה להצלחה עולמית. שבוע מאוחר יותר, היא שיתפה פעולה עם הזמר הקנדי דה ויקנד ברמיקס של השיר "Blinding Lights" ובינואר שיתפה פעולה עם בילי אייליש בשיר "Lo Vas a Olvidar", שהופיע בפרק מיוחד של סדרת הדרמה האמריקאית "אופוריה". רוסליה לאחר מכן שיתפה פעולה עם ואנאוטריקס פוינט נוור וטוקישה בשירים "Nothing's Special" ו-"Linda" בהתאמה.

בנובמבר 2021, רוסליה הכריזה על שם האלבום *Motomami*. האלבום יצא במרץ 2022 תחת קולומביה רקורדס. את האלבום קידמו שלושה סינגלים וסינגלים שיווקיים "Hentai" ו-"Candy". הסינגל המוביל "La Fama", בהשתתפות דה ויקנד, הוא שיר בצ'אטה ניסיוני שזכה להצלחה. זה היה לשיר השביעי של רוסליה שהגיע למקום הראשון בספרד. בפברואר 2022, רוסליה חשפה את עטיפת האלבום *Motomami* והוציאה את "Saoko" כסינגל השני מתוך האלבום. באותו החודש, הוסליה הוציאה את "Chicken Teriyaki" כסינגל השלישי מתוך האלבום.

רוסליה בהופעה, 2022
עם צאתו, *Motomami* זכה לביקורות טובות ממבקרי המוזיקה. *Motomami* קיבל ציונים מושלמים ממגוון כלי תקשורת, ביניהם "דיילי טלגרף", "אינדפנדנט" ו"וראייטי". האלבום היה לאלבום בעל הציון הגבוה ביותר לשנת 2022 ב-Metacritic. ביולי 2022, רוסליה יצאה לסיבוב ההופעות השני שלה, Motomami World Tour, כדי לקדם את *Motomami*, עם מופעים באירופה, דרום אמריקה וצפון אמריקה. המופע כלל שירים שטרם יצאו לאור, כמו "Despechá", שיצא מאוחר יותר באותו החודש. סיבוב ההופעות הסתיים בדצמבר 2022 לאחר 46 מופעים.

במרץ 2023, היא הוציאה את *RR*, מיני אלבום עם בן זוגה, הזמר ראו אלחנדרו, והוציאו את הסינגל "Beso". ב-8 ביוני 2023 הוציאה את הסינגל "Tuya". ב-21 בנובמבר 2023 הוציאה את השיר "Oral" יחד עם הזמרת האיסלנדית ביורק. שיתוף הפעולה הזה כולל גם קליפ מקורי שנוצר על ידי בינה מלאכותית. השיר נועד לגייס כספים למאבק בדיג ההמוני באיסלנד. הוא יצא כדי לתמוך בתושבי סייד'יספיורד'ור שהפגינו נגד הקמת חוות דגים. ביורק כתבה את השיר לפני יותר מ-20 שנה, אבל הוא לא התאים לאף אחד מהאלבומים שלה באותה תקופה.

השפעה
-----

### תעשיית המוזיקה הספרדית

פורבס ספרד כלל את רוסליה ברשימת "הנשים הספרדיות המשפיעות ביותר" בשנים 2020 וב-2022. בשנת 2021, כינה אתר פיצ'פורק את רוסליה כאחת הזמרות החשובות ביותר ב-25 השנים האחרונות.

### ניכוס תרבותי

הפופולריות של ז'אנר הפלמנקו החדש בארץ ובעולם אפשרה לאמנים חדשים להגיע לקהל רחב יותר בעולם. בשנת 2020, "האטלנטיק" קבע כי רוסליה "הפכה את המוזיקה המצמררת של אנדלוסיה לתופעה עולמית." תחייתה של מוזיקת הפלמנקו לצד המוזיקה של רוסליה הובילה לדיונים על ניכוס תרבותי, שלעתים מכונים "פולמוס הרוסליה". רוסליה הואשמה בגניבת התרבות של העם הצועני הספרדי, הטוענים כי ביטוי אמנותי של מוזיקת פלמנקו הוא שלהם, שכן זו הייתה אחת הדרכים הבודדות לביטוי תרבותי חופשי שעמדו לרשותם של צוענים מול אפליה ורדיפה בחברה. טהרנים רואים במופעי פלמנקו של קטלונים, שאינם צוענים או שאינם אנדלוסים, כמו רוסליה, כמעשים לא הוגנים ולא לגיטימיים. אחרים הגנו על רוסליה, ואמרו שבעולם שמושפע מתהליכים של גלובליזציה, שבו קיימת גישה רחבה לחשיפה למסורות תרבותיות וצורות אמנות, הצלחתה של רוסליה יכולה לעורר הערכה בינלאומית למוזיקה זו.

"הניו יורק טיימס" כתב בשנת 2019: "הוויכוח על ניכוס התרבות של הזמרת הספרדיה אינו הוגן: המוזיקה שלה מגלמת, באופן ברור, את הצורה האמנותית הרהוטה ביותר של גלובליזציה: הרמיקס". כשנשאלה על הנושא, היא השיבה: "הבנתי שזה לא שאני מותקפת ספציפית, זה המצב שבו יש אנשים כמוני שהתמזל מזלם ללמוד מוזיקה, שזה מה שהם רצו, ויש להם אפשרויות שאין לאנשים אחרים", וקבעה שזה יותר עניין פוליטי ועניין של פריווילגיות. בעקבות זכייתה בפרס הקליפ הלטיני הטוב ביותר על "Con Altura" בטקס פרסי הווידאו קליפים של MTV לשנת 2019, רוסליה פתחה בדיון בנושא, בשאלה האם הביטוי "לטיני" (שמקורו בשפות רומאניות, כמו ספרדית) לא הובן והתפתח לפרשנות האנגלית של "לטינו" (אדם ממדינות אמריקה הלטינית שנשלט בעבר על ידי האימפריה הספרדית והפורטוגזית), תוך הרחבת הדיון על ניכוס תרבותי והאם היא צריכה או לא צריכה להיות מועמדת בקטגוריות לטיניות. רוסליה דנה בנושא גם בשבוע המוזיקה של הבילבורד הלטיני 2020, שם המנחה ליילה קובו הצהירה: "בילבורד מסווגת מוזיקה המושרת בשפה הספרדית כמוזיקה לטינית. אתה אמן ספרדי, לא בהכרח מאמריקה הלטינית אז המוזיקה שלך נקרא 'לטינית' כי היא מבוצעת בספרדית. זה גם מאוד מעניין לראות איך המונח הזה רלוונטי רק בארצות הברית". רוסליה גם אמרה שהיא מרגישה "אי נוחות" כאשר פונים אליה במונח זה.

חיים אישיים
-----------

היא ממוצא אסטורי וקטלאני. סביה היו ממוצא גליסי ואנדלוסי. היא יודעת לדבר קטלאנית, ספרדית ואנגלית באופן שוטף.

בשנת 2016 רוסליה החלה מערכת יחסים עם הראפר הספרדי סי טגנגה. הם נפרדו במאי 2018. מאז סוף שנת 2019, היא בזוגיות עם הזמר הפוארטו ריקני ראו אלחנדרו. במרץ 2023 השניים התארסו וביולי של אותה השנה ביטלו את אירוסיהם ונפרדו.

### דעות פוליטיות ויחס לדת

רוסליה הצהירה על עצמה כי היא פמיניסטית. בנאום הזכייה שלה בטקס "נשים במוזיקה" של מגזין בילבורד בשנת 2019 היא סיפרה: "הייתי בת 15 כשנכנסתי לאולפן הקלטות בפעם הראשונה עם כל הנשים האלו בתור השראה. הייתי כל כך בהלם מהעובדה שהיו רק גברים שם, שמאז אותו רגע, אני נלחמת על כך שיהיה אותו מספר של גברים ונשים באולפן.".

רוסליה היא גם בעד הזכות של נשים להפלה. במהלך מופע במקסיקו, היא ענדה מטפחת ירוקה לתמיכה בקמפיין הלאומי למען הזכות להפלה חוקית, בטוחה וחינמית במדינה. הזמרת היא גם תומכת נלהבת של הקהילה הגאה. היא תרמה את כל רווחיה מליין הקוסמטיקה המשותף שלה עם מאק קוסמטיקס לנשים, נוער והקהילה הגאה. ביולי 2021 היא גינתה את רצח סמואל לואיז.

היא חשפה כי מעולם לא הוטבלה או ביקרה בכנסייה עם הוריה. סבתה, שהייתה נוצריה הייתה לוקחת אותה לכנסייה אם הייתה מבקשת. היא הצהירה כי היא מאמינה באלוהים למרות שמעולם לא עברה טקס רשמי.

בנובמבר 2019 התבטאה כנגד מפגלת הימין הרדיקלי הספרדית ווקס לאחר שקיבלו מספר רב של מושבים בקורטס חנרלס לאחר הבחירות בספרד. במאי 2020 הביעה צער וכעס על רצח ג'ורג' פלויד ואף השתתפה בהפגנה שנערכה במיאמי.

דיסקוגרפיה
----------

 ערך מורחב – **דיסקוגרפיה של רוסליה**  

### אלבומי אולפן

* 2017: *Los ángeles*
* 2018: *El Mal Querer*
* 2022: *Motomami*

### מיני-אלבומים

* 2023: *RR* (בהשתתפות ראו אלחנדרו)

הופעות
------

### סיבובי הופעות

* 2017–2018: *Los Ángeles Tour*
* 2019: *El Mal Querer Tour*
* 2022: *Motomami Tour*

פילמוגרפיה
----------

| שנה | פרויקט | דמות | הערות |
| --- | --- | --- | --- |
| סרטים |
| 2019 | כאב ותהילה | רוסיטה | הופעת קמע |
| טלוויזיה |
| 2008 | Tú Sí Que Vales | מתחרה |  |
| 2018 | Later... with Jools Holland | משתתפת |  |
| Late Motiv | משתתפת |  |
| 2019 | Mixtape |  |  |
| 2020 | אוסטין סיטי לימיטס | משתתפת |  |
| Savage x Fenty Show Vol. 2 | משתתפת |  |
| 2021 | סאטרדיי נייט לייב | אורחת |  |
| לולה | פרשנית |  |
| 2022 | Caminos del Flamenco | פרשנית |  |
| Chillin Island | אורחת |  |
| סאטרדיי נייט לייב | אורחת מוזיקלית | פרק: "זואי קרביץ/רוסליה" |
| 2023 | אני ג'ורג'ינה | הופעת קמע |  |
| וידאו קליפים |
| 2019 | "Adore You" – הארי סטיילס | קריינית |  |
| 2020 | "WAP" – קארדי בי ומייגן די סטליון | עצמה |  |

פרסים ומועמדויות
----------------

| פרסים ומועמדויות בולטים של רוסליה |
| --- |
| שנה | פרס | קטגוריה | עבודה מועמדת | תוצאה |
| 2017 | פרס הגראמי הלטיני | תגלית השנה |  | **מועמדות** |
| 2018 | פרס המוזיקה של MTV אירופה | המופע הספרדי הטוב ביותר |  | **מועמדות** |
| פרס גראמי הלטיני | הקלטת השנה | "Malamente" | **מועמדות** |
| שיר השנה | **מועמדות** |
| השיר האלטרנטיבי הטוב ביותר | **זכייה** |
| הביצוע האורבני הטוב ביותר | **זכייה** |
| הוידאו קליפ הקצר הטוב ביותר | **מועמדות** |
| 2019 | פרס המוזיקה הלטינית של בילבורד | זמרת האלבומים הלטיניים של השנה |  | **מועמדות** |
| אלבום הפופ הלטיני של השנה | *El Mal Querer* | **מועמדות** |
| פרס בחירת הנוער | האמן הפורץ הנבחר |  | **מועמדות** |
| השיר הלטיני הנבחר | "Con Altura" | **מועמדות** |
| פרס הווידאו קליפים של MTV | הכוריאוגרפיה הטובה ביותר | **זכייה** |
| הקליפ הלטיני הטוב ביותר | **זכייה** |
| שיר הקיץ | **מועמדות** |
| האמן החדש הטוב ביותר |  | **מועמדות** |
| פרס המוזיקה האמריקאית הלטינית | תגלית השנה |  | **מועמדות** |
| הזמרת הטובה ביותר |  | **מועמדות** |
| אלבום הפופ הטוב ביותר | *El Mal Querer* | **מועמדות** |
| פרס המוזיקה של MTV אירופה | הקליפ הטוב ביותר | "Con Altura" | **מועמדות** |
| שיתוף הפעולה הטוב ביותר | **זכייה** |
| המראה הטוב ביותר |  | **מועמדות** |
| מופע הפוש הטוב ביותר |  | **מועמדות** |
| פרס הגראמי הלטיני | אלבום השנה | *El Mal Querer* | **זכייה** |
| אלבום הפופ העכשווי הטוב ביותר | **זכייה** |
| הקלטת השנה | "Aute Cuture" | **מועמדות** |
| שיר הפופ הטוב ביותר | "Pienso en tu Mirá" | **מועמדות** |
| השיר האורבני הטוב ביותר | "Con Altura" | **זכייה** |
| נשים במוזיקה (בילבורד) | פרס הכוכבת העולה |  | **זכייה** |
| 2020 | פרס גראמי | תגלית השנה |  | **מועמדות** |
| אלבום הרוק, האורבני או האלטרנטיבי הטוב ביותר | *El Mal Querer* | **זכייה** |
| פרסי ASCAP | שיר זוכה | "Con Altura" | **זכייה** |
| "Yo x Ti, Tu x Mi" | **זכייה** |
| פרס הווידאו קליפים של MTV | העריכה הטובה ביותר | "A Palé" | **מועמדות** |
| פרסי המוזיקה של iHeartRadio | הקליפ הטוב ביותר | "Con Altura" | **מועמדות** |
| אמן הפופ/אורבני הלטיני החדש הטוב ביותר |  | **זכייה** |
| פרס המוזיקה הלטינית של בילבורד | שיר הפופ הלטיני של השנה | "Con Altura" | **מועמדות** |
| "Yo x Ti, Tu x Mi" | **מועמדות** |
| פרס הגראמי הלטיני | השיר האורבני הטוב ביותר | **זכייה** |
| הביצוע האורבני הטוב ביותר | **זכייה** |
| שיר הפופ/רוק הטוב ביותר | "Dolerme" | **מועמדות** |
| הקליפ הקצר הטוב ביותר | "TKN" | **זכייה** |
| פרס המוזיקה האמריקאית | הזמרת הטוב ביותר - לטיני |  | **מועמדות** |
| 2021 | פרס המוזיקה האמריקאית הלטינית | הקליפ הטוב ביותר | "TKN" | **מועמדות** |
| פרס ובי | העריכה הטובה ביותר | *La Rosalía* | **מועמדות** |
| פרס המוזיקה של בילבורד | זמרת לטינית מובילה |  | **מועמדות** |
| פרס הווידאו קליפים של MTV | הלטיני הטוב ביותר | "Lo Vas a Olvidar" | **זכייה** |
| פרסי המוזיקה הלטינית של בילבורד | האירוע הווקאלי - השיר הלטיני של השנה | "La Noche de Anoche" (עם באד באני) | **מועמדות** |
| זמרת השנה לשירים לטיניים |  | **מועמדות** |
| פרס המוזיקה של MTV אירופה | הלטיני הטוב ביותר |  | **מועמדות** |
| פרס המוזיקה האמריקאית | הזמרת הטובה ביותר - לטיני |  | **מועמדות** |
| השיר הלטיני הטוב ביותר | "La Noche de Anoche" (עם באד באני) | **מועמדות** |
| 2022 | פרס בחירת הילדים של ניקלודיאון | כוכב המוזיקה העולמי האהוב |  | **מועמדות** |
| פרס המוזיקה האמריקאית הלטינית | הזמרת הטובה ביותר |  | **מועמדות** |
| פרס המוזיקה של בילבורד | הזמרת הלטינית המובילה |  | **מועמדות** |
| פרס הווידאו קליפים של MTV לשנת | שיתוף הפעולה הטוב ביותר | "La Fama" | **מועמדות** |
| העריכה הטובה ביותר | "Saoko" | **זכייה** |
| שיר הקיץ | "Bizcochito" | **מועמדות** |
| פרסי המוזיקה הלטינית של בילבורד | זמרת השנה – השירי הלטיני החם |  | **מועמדות** |
| זמרת השנה – האלבום הלטיני המוביל |  | **מועמדות** |
| אלבום הפופ הלטיני של השנה | *Motomami* | **זכייה** |
| פרס המוזיקה של MTV אירופה | הלטיני הטוב ביותר |  | **מועמדות** |
| האמן הטוב ביותר |  | **מועמדות** |
| המופע הספרדי הטוב ביותר |  | **מועמדות** |
| השיר הטוב ביותר | "Despechá" | **מועמדות** |
| הסרטון הארוך הטוב ביותר | *Motomami (Rosalía Tiktok Live Performance)* | **מועמדות** |
| פרס הגראמי הלטיני | אלבום השנה | *Motomami* | **זכייה** |
| אלבום המוזיקה האלטרנטיבית הטוב ביותר | **זכייה** |
| חבילת ההקלטה הטובה ביותר | **זכייה** |
| האלבום המהונדס הטוב ביותר | **זכייה** |
| שיר השנה | "Hentai" | **מועמדות** |
| השיר האלטרנטיבי הטוב ביותר | **מועמדות** |
| הקליפ הקצר הטוב ביותר | **מועמדות** |
| הקלטת השנה | "La Fama" (עם דה ויקנד) | **מועמדות** |
| הקליפ הארוך הטוב ביותר | *Motomami (Rosalía Tiktok Live Performance)* | **מועמדות** |
| פרס המוזיקה של NRJ | התגלית הבינלאומית של השנה |  | **מועמדות** |
| שיתוף הפעולה הבינלאומי הטוב ביותר | "La Fama" | **מועמדות** |
| פרס המוזיקה האמריקאית | אלבום אהוב - לטיני | *Motomami* | **מועמדות** |
| זמרת אהובה - לטיני |  | **מועמדות** |
| 2023 | פרס גראמי | אלבום הרוק הלטיני/האלטרנטיבי הטוב ביותר | *Motomami* | **זכייה** |
| סרט המוזיקה הטוב ביותר | *Motomami (Rosalía Tiktok Live Performance)* | **מועמדות** |
| נשים במוזיקה (בילבורד) | מפיקת השנה |  | **זכייה** |
| פרס המוזיקה של iHeartRadio | סגנון סיבוב הופעות האהוב ביותר |  | **מועמדות** |
| פרס המוזיקה האמריקאית הלטינית | אמן השנה |  | **מועמדות** |
| אמן פופ אהוב |  | **מועמדות** |
| שיר השנה | "Despechá" | **מועמדות** |
| שיר טרופי אהוב | **מועמדות** |
| שיתוף הפעולה של השנה – קרוסאובר | "La Fama" (עם דה ויקנד) | **זכייה** |
| שיתוף הפעולה הטוב ביותר - טרופי | "El Pañuelo" (עם רומיאו סנטוס) | **מועמדות** |
| אלבום השנה | *Motomami* | **מועמדות** |
| אלבום פופ אהוב | **זכייה** |
| פרס ובי | העריכה הטובה ביותר | Rosalía x Spotify Promo Video | **זכייה** |

קישורים חיצוניים
----------------

ויקישיתוף מדיה וקבצים בנושא **רוסליה** בוויקישיתוף
* 

* אתר האינטרנט הרשמי של רוסליה (באנגלית) (באנגלית)
* רוסליה, ברשת החברתית פייסבוק

* רוסליה, ברשת החברתית אקס (טוויטר)

* רוסליה, ברשת החברתית אינסטגרם

* רוסליה, ברשת החברתית טיקטוק

* רוסליה, סרטונים בערוץ היוטיוב

* רוסליה, במסד הנתונים הקולנועיים IMDb (באנגלית)

* רוסליה, באתר AllMovie (באנגלית)

* רוסליה, באתר Rotten Tomatoes (באנגלית)

* רוסליה, באתר Metacritic (באנגלית)

* רוסליה, במסד הנתונים הקולנועיים KinoPoisk (ברוסית)

* רוסליה, באתר אייטונס (באנגלית)

* רוסליה, באתר ספוטיפיי

* רוסליה, באתר סאונדקלאוד (באנגלית)

* רוסליה, באתר Last.fm (באנגלית)

* רוסליה, באתר AllMusic (באנגלית)

* רוסליה, באתר MusicBrainz (באנגלית)

* רוסליה, באתר דיזר

* רוסליה, באתר Yandex.Music (ברוסית)

* רוסליה, באתר Discogs (באנגלית)

* רוסליה, באתר Songkick (באנגלית)

* רוסליה, באתר Genius

* רוסליה, באתר SecondHandSongs

* רוסליה, באתר בילבורד (באנגלית)

* רוסליה, באתר טיידל (באנגלית)

הערות שוליים
------------

1. 1 2 3  Christopher Johnson, The meaning of 'Oral,' the collaboration between Rosalía and Björk, WECB, ‏2023-11-22 (באנגלית אמריקאית)
2. ↑  FORBES, Lista: Esta es la lista de las personas más influyentes de 2020 (y todas son mujeres), Forbes España, ‏2020-12-02 (בספרדית)
3. ↑  Las 100 Mujeres más influyentes en España 2022, Forbes España (בספרדית)
4. ↑  Condé Nast, The 200 Most Important Artists of the Last 25 Years, Pitchfork, ‏2021-10-04 (באנגלית אמריקאית)
5. ↑  James Parker, How Flamenco Went Pop, The Atlantic, ‏2019-12-21 (באנגלית)
6. ↑  Paula Ibieta, Why Rosalía's El mal querer Is Being Accused of Cultural Appropriation, Phoenix New Times (באנגלית)
7. ↑  Carrión, Jorge (2019-11-17). "La conquista global de Rosalía". *The New York Times* (בספרדית). ISSN 0362-4331. נבדק ב-2023-05-02.
8. ↑  Mishal Ali Zafar, How Rosalía Responds to Criticism That She Shouldn't Make Flamenco Music, Showbiz Cheat Sheet, ‏2022-05-28 (באנגלית אמריקאית)
9. ↑  Breakout music star Rosalía highlights Latin artist vs. Latinx debate, NBC News (באנגלית)
10. ↑  Leticia Romero, Rosalía y Pharrel Williams denuncian el "algoritmo machista", RTVE.es, ‏2020-10-23 (בספרדית)
11. ↑  Nuevo disco, infancia, salud mental, amor y Kylie Jenner: la entrevista más reveladora de Rosalía | Europa FM, www.europafm.com, ‏2021-08-11 (בספרדית)
12. ↑  , Rosalía and Rauw Alejandro End Engagement After 3 Years Together (Exclusive), Peoplemag (באנגלית)
13. ↑  Zanelli, Marco (14 בדצמבר 2019). "Rosalía envió un poderoso mensaje feminista durante los 'Billboard Mujeres en la Música'". *RPP* (בספרדית). נבדק ב-3 בספטמבר 2020. `{{cite web}}`:  (עזרה)
14. ↑  "Rosalía reivindica el aborto libre durante su concierto en México". *elperiodico* (בספרדית). 8 באפריל 2019. נבדק ב-31 בדצמבר 2020. `{{cite web}}`:  (עזרה)
15. ↑  "Rosalía and MAC launch lipstick to support women and the LGBT community". *LGBTQ Loyalty* (באנגלית אמריקאית). 1 בספטמבר 2020. נבדק ב-4 בספטמבר 2020. `{{cite web}}`:  (עזרה)
16. ↑  Vila, Rosalía (5 ביולי 2021). "Rosalía comparte en sus historias de Instagram una publicación sobre el asesinato homófobo ocurrido contra Samuel en A Coruña". *Twitter*. נבדק ב-9 ביולי 2021. `{{cite web}}`:  (עזרה)
17. ↑  "La (no) fe de Rosalía". *Vida Nueva – Revista y portal de noticias religiosas y de Iglesia* (בספרדית). 9 בדצמבר 2018. נבדק ב-14 בפברואר 2021. `{{cite web}}`:  (עזרה)
18. ↑  "Fuck vox". *@rosaliavt* (באנגלית). 11 בנובמבר 2019. נבדק ב-17 בנובמבר 2019. `{{cite web}}`:  (עזרה)
19. ↑  "LA ROSALÍA on Instagram: 'Me duele el corazon cuando pienso q a dia de hoy aun hay gente que pierde la vida y es tratada injustamente por el color de su piel. Y…'". *Instagram* (באנגלית). אורכב מ-המקור ב-26 בדצמבר 2021. נבדק ב-1 ביוני 2020. `{{cite web}}`:  (עזרה)

| פרס הווידאו קליפים של MTV לאמן הלטיני הטוב ביותר |
| --- |
| 

|  |
| --- |
| דון עומר (2006) • אוונטורה, ויסין ויאנדל וקאט דלונה (2007) • אוונטורה ודה זו (2009) • אוונטורה (2010) • ויסין ויאנדל (2011) • רומאו סנטוס (2012) • דדי יאנקי (2013) • ג'יי באלווין וווילי ויליאם (2018) • רוסליה, ג'יי באלווין ואל גווינצ'ו (2019) • מאלומה וג'יי באלווין (2020) • רוסליה ובילי אייליש (2021) • אניטה (2022) • אניטה (2023) |

 |

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5730190
* BnF: cb17847696j (data)
* GND: 1231491930
* ISNI: 0000 0004 6733 3387
* LCCN: no2018161169
* MusicBrainz: 25f3abd9-63b5-471a-bd25-feb9672dfa11
* RERO: 02-A027730452
* VIAF: 2908152331602403260002
* WorldCat: lccn-no2018161169

 |